અમેરિકાના જ કેટલાક આંતરીક કારણોએ ડૉલરને દુનિયાભરની કરન્સી સામે મજબૂત બનાવ્યો છે. 2008ના નાણાંકિય સંકટથી ઉગર્યા બાદ અમેરિકન ફેડરલ રિઝર્વ બેંકે મોંઘી મુદ્રા નીતિને જાકારો આપ્યો છે. કરન્સીની સપ્લાઇમાં અછત સર્જાતા ડિમાંડ વધી અને ડૉલર મજબૂત બનવા લગ્યો. આ ઉપરાંત અમેરિકન કેન્દ્રીય બેંકે વ્યાજના દરોમાં વધારો કર્યો છે જ્યારે યુરોપિયન કેન્દ્રીય બેંકે ઘટાડો કર્યો છે. જેનો મતલબ છે કે ડૉલર ડિપોઝિટ કરવા પર યુરો કરતા વધુ રિટર્ન મળે છે. આ કારણે પણ ડૉલરની ડિમાન્ડ વધી છે.